113 



„Hih, Aki, saoepamana, <mgke geus gede." 

 „Kadieukeun, koe aing rek diajoen deui." 

 Pek deui koe Aki diajoen ari pokna : 



„satadi deui bae nepi ka ngapoeng, 



geura leumpang ka Goenoeng Padang, 



geura sileungleumkeun endog, 



ka Naga Wiroe keur tapa, 



ajana di Goenoeng Padang." 

 „Aki, oelah kitoe, eta boedak oelah dititah ka Goenoeng Padang, bisi toeloej 

 ka Pakoean, kaoela meureun leungiteun." 



„Heg bae, atoeh Nini, ajoen deui koe Nini." 



Pek koe Nini diajoen bari kakawihan bae, pokna : 



,.nelengnengkoeng djoeragan, nelengnengkoeng, 



geura ageung djoeragan geura djangkoeng, 



geura pakajakeun indoeng, 



geura kemploeng mapas liwoeng, 



geura kemplang mapas djalan, 



tjeplak geura mabakan, 



geura toeloej asep leumpang, 



bari leumpang mawa hajam, 



pantesna asep rek ngadoe hajam, 



ka nagara Galih Pakoean." 

 ,, Oelah kitoe, Nini, eta boedak oelah diwarah ngadoe hajam, anggoer kadieu- 

 keun, koe aing diajoen deui." 



„Top Aki, koe Aki geura ajoen." 



Pok deui dikawihan, bari ngajoen-ngajoen boedak pokna: 



„geura sare meungpeung sore, 



geura tibra meungpeung beurang, 



djaga mah oerang soesoempit." 

 „Oelah kitoe, Aki, oelah kadjongdjonan teuing ngajoen-ngajoen boedak. 

 Ajeuna mah oerang bawa pindah deui, bisina kaemper-emper ka nagara Galih 

 Pakoean, tangtoe tjilaka sabab oerang saoemoer teu boga anak." 



„Aeh, heueuh, Nini, atoeh, hajoe! ajeuna mah oerang bawa pindah tea." 

 Toeloej boedak teh koe Nini diais, koe Aki diïringkeun ti pandeuri. 

 Teu kakotjap di djalanna; kotjapkeun datangna bae ka leuweung, ka Geger 

 soenten. 



Ari datang, Nini toeloej ngomong: „Aki, oerang teh, da geus datang, Aki 

 koedoe njieun lemboer di dieu di Geger soenten, sabab oerang boga anak koe- 

 koetan." 



Gantjangna pek Aki njatjar, dek njieun lemboer babakan. 

 Sabot aki-aki njatjar, moerangkalih dipepende handapeun gintoeng gorowong, 

 bari Nini kakawihan : 



„pependekong, pependekong, 



dipepende bari dipengkong, 



